A Catalogue of Greek Coins in the British Museum
A Catalogue of Greek Coins in the British Museum est series viginti et novem voluminum, inter annos 1873 et 1927 divulgatorum, in quibus nummi urbium Graecorum regnorumque prae-Romanorum in Museo Britannico servati enumerantur. Series ab R. S. Poole edita est; volumina partim ab eo ipso, partim a Barclay V. Head, Percy Gardner, W. W. Wroth et E. S. G. Robinson conscripta sunt. Haec series materiem praebuit historiae numismaticae "Graecae" quam in uno volumine, titulo Historia numorum, compendiose Barclay Head eisdem fere annis elaboravit. Alius liber, cuius titulus est Coins of the Roman Republic in the British Museum, nummos Romanos descripsit.